23. SS-frivillige-pansergrenaderdivision «Nederland»

23. SS-frivillige-pansergrenaderdivision «Nederland» av en Waffen-SS-divisjon som bestod hovedsakelig av nederlandske frivillige. Den ble opprettet 10. februar 1945 og fikk ordensnummer «23.» etter at 23. Waffen-Gebirgs-Division der SS «Kama» var blitt oppløst høsten i forveien uten å ha vært i kamp.

23. SS-frivillige-pansergrenaderdivision Nederland ble opprettet på grunnlag av en tidligere avdeling med nederlandske frivillige og ble knyttet til SS-Obergruppenführer Felix Steiners 11. SS Panzer Armé sammen med blant andre 11. SS Pansergrenaderdivisjon «Nordland» og skulle beskytte området nord for Oder.

I april 1945 ble divisjonen delt i to kampgrupper («Kampfgruppe»): 48.SS-Freiwilligen-Panzergrenadier-Regiment General Seyffardt og 49.SS-Freiwilligen-Panzergrenadier-Regiment de Ruyter. KG General Seyffardt gikk sørover, mens KG de Ruyter ble i området nord for Oder.

Da Den røde armé brøt gjennom de tyske linjene i slaget om høydene ved Seelow 25. april, ble også kommunikasjonslinjene mellom de to kampgruppene brutt. KG de Ruyter ble presset tilbake av sovjeterne og prøvde å stoppe framrykkingen ved byen Parchim. 3. mai ble gruppen angrepet av en stor gruppe med sovjetiske stridsvogner. Under harde kamper klarte kampgruppen å stoppe den sovjetiske framrykkingen og ødela dermed en sovjetisk mulighet til å etablere en spydspiss inn i de tyske linjene. Da kampgruppen fikk høre rykter om at amerikanske styrker var i nærheten, brøt de av mot vest og overga seg til amerikanerne og ble sendt til krigsfangeleir i Kraak.

I mellomtiden ble KG General Seyffardt presser sørover av den sovjetiske offensiven og inn i området rundt Halbe. Restene av kampgruppen ble slått sammen med KG Vieweger fra 15. Waffen-grenaderdivision av SS (1. latviske). Under de fryktelige kampene rundt Halbe ble kampgruppen utslettet.

Etter krigen ble de overlevende nederlandske soldatene stilt for retten i Nederland, og flere ble dømt til døden og henrettet. Kommandanten Jürgen Wagner ble stilt for krigsforbryterdomstol i Jugoslavia og dømt til døden og henrettet for handlinger mot sivilbefolkningen der.

Se også 
 11. SS Pansergrenaderdivisjon «Nordland»
 5. SS-Panzer-Division «Wiking»
 Waffen-SS

Litteratur
 Le Tissier, Tony: "The battle of Berlin 1945", The History Press Ltd, 2008, The Mill Brimscome Port, Stroud Glouchester. GL5 2QG, UK UK, ISBN 978-0-7524-4682-0
 Le Tissier, Tony: " Slaughter at Halbe, The destruction of Hitlers 9th army, Sutton Publishing Ltd, 2007, Phoenix Mill Thrupp , Stroud Glouchester. GL5 2BU UK,  ISBN  978-0-75094-589-9
 Le Tissier, Tony: "Marshall Zhukov at the Oder" The decisive battle for Berlin, Sutton Publishing Ltd, 2007, Phoenix Mill Thrupp , Stroud Glouchester. GL6 8PE UK, ISBN 978-0-7509-4838-8
 Beevor, Anthony: " Berlin, The downfall 1945", Penguin Books Ltd, 2002, 80 Strand, London WC2R 0RL, England ISBN 0-670-88695-5

Waffen-SS divisjoner
Grupper som kollaborerte med Nazi-Tyskland